หุ้นไทยปิดบวก 7.45 จุด
ดัชนีตลาดหุ้นไทยปิดตลาดที่ 1226.82 จุด เพิ่มขึ้น 7.45 จุด หรือ 0.61% มีมูลค่าการซื้อขาย 30,512.81 ล้านบาท
14 ส.ค. 2555

ดัชนีตลาดหุ้นไทยปิดตลาดที่ 1226.82 จุด เพิ่มขึ้น 7.45 จุด หรือ 0.61% มีมูลค่าการซื้อขาย 30,512.81 ล้านบาท




ดัชนีหุ้นไทยวันนี้ (14 ส.ค.) เคลื่อนไหวกรอบแคบในช่วงเช้า แต่ในช่วงบ่ายมีแรงซื้อเก็งกำไรการออกมาตรการกระตุ้นเศรษฐกิจของธนาคารกลางสหรัฐ ยุโรป และจีน ผลักดันดัชนีปรับตัวเพิ่มขึ้นโดดเด่น ซึ่งเป็นไปในทิศทางเดียวกับตลาดหุ้นยุโรป โดยตลาดหุ้นไทยวันนี้ปิดตลาดที่ 1226.82 จุด เพิ่มขึ้น 7.45 จุด หรือ 0.61% มีมูลค่าการซื้อขาย 30,512.81 ล้านบาท
หลักทรัพย์ที่มีการซื้อขายสูงสุด 5 อันดับได้แก่1. KBANK ปิดที่ 176.00 บาท เพิ่มขึ้น 2.50 บาท มูลค่าการซื้อขาย 1,435.66 ล้านบาท2. BBL ปิดที่ 203.00 บาท  เพิ่มขึ้น 6.00 บาท มูลค่าการซื้อขาย 1,408.16 ล้านบาท3. PTTGC ปิดที่ 65.75 บาท เพิ่มขึ้น 1.75 บาท มูลค่าการซื้อขาย 1,309.54 ล้านบาท4. SCB ปิดที่ 159.50 บาท เพิ่มขึ้น 1.00 บาท มูลค่าการซื้อขาย 1,296.92 ล้านบาท5. JAS ปิดที่ 3.62 บาท เพิ่มขึ้น 0.16 บาท มูลค่าการซื้อขาย 1,196.93 ล้านบาท   
นายอภิสิทธิ์ ลิมป์ธำรงกุล ผู้ช่วยผู้อำนวยการฝ่ายวิเคราะห์หลักทรัพย์ บล.เกียรตินาคิน เปิดเผยว่า ดัชนีตลาดหลักทรัพย์ไทยในวันนี้ปรับตัวเพิ่มขึ้นตามทิศทางเดียวกับตลาดหุ้นต่างประเทศ เนื่องจากราคาน้ำมันยังคงเป็นบวก แต่อย่างไรก็ตามตลาดฯยังไม่มีปัจจัยใหม่ๆเข้ามากระตุ้นบรรยากาศการลงทุนที่ชัดเจน จึงทำให้การเคลื่อนไหวอยู่ในลักษณะการแกว่งตัว
สำหรับแนวโน้มดัชนีตลาดหลักทรัพย์ไทยในวันพรุ่งนี้ คาดว่าน่าจะอยู่ในลักษณะแกว่งตัวขาขึ้นตามสัญญาณทางเทคนิค โดยยังต้องติดตามปัจจัยจากต่างประเทศ โดยเฉพาะการประกาศตัวเลขเศรษฐกิจของสหรัฐฯและสถานการณ์วิกฤตหนี้ในประเทศแถบยุโรป ด้านกลยุทธ์การลงทุน แนะนำเก็งกำไร ประเมินแนวรับที่ 1,220 จุด แนวต้าน 1,235-1,240 จุด